হিন্দু
হিন্দু শব্দটি এসেছে (পার্সিয়ান হয়ে) সংস্কৃত শব্দ সিন্ধু (ঐতিহাসিক স্থানীয় সিন্ধু নদী বা ইন্ডাস্ রিভার) থেকে। এর অবস্থান ছিল ভারতীয় উপমহাদেশের উত্তরপশ্চিম অংশে (বর্তমানে পাকিস্তান এবং উত্তর ভারতের অংশে)। গেবিন ফ্লাডের মতে, "আসল পরিভাষা হিন্দু প্রথম দেওয়া হয় পার্সিয়ান ভৌগোলিক পরিভাষা থেকে যা দ্বারা সিন্ধু নদীর পাশে বসবাসকারী লোকেদের বোঝানো হত। শব্দটি দিয়ে তখন ভৌগোলিক অবস্থান বোঝানো হত এবং এর দ্বারা কোন ধর্মকে বোঝানো হত না।
হিন্দুস্তান
হিন্দুস্তান (, , উভয় ভাষাতেই "হিন্দুস্তান" ) বা হিন্দুস্থান ভারতের জনপ্রিয় নামগুলির একটি। এই নামের আক্ষরিক অর্থ "সিন্ধু নদের দেশ"। অপর অর্থে, "হিন্দুদের দেশ"। হিন্দুস্তান নামটি বেশ প্রাচীন। আগে হিন্দুস্তান বলতে অখণ্ড ভারতকে বোঝাত। ভারত বিভাগের পর হিন্দুস্তান বলতে ভারতীয় প্রজাতন্ত্রকেই বোঝায়।